**Nyt produkt revolutionerer afgoldning af malkekøer**

***Ceva har netop lanceret Velactis, en innovativ tilgang til afgoldning af alle køer med fremtid i besætningen. Produktet giver kvægbrugeren store fordele inden for både management, dyrevelfærd og yversundhed.***

Velactis hedder det første og hidtil eneste produkt til styring af afgoldningen. Med en enkel behandling muliggør produktet en brat afgoldning uden bivirkninger. Produktionen af mælk stopper hurtigt og effektivt, så koen hverken oplever ubehag eller mælkeløb, der forøger risikoen for nye infektioner i yvervævet.

Velactis hæmmer udskillelsen af et signalstof, der regulerer mælkeproduktionen. På den måde kan Velactis reducere mælkeproduktionen ved afgoldningen. Velactis har velunderbyggede positive effekter på både besætningens management, dyrevelfærden og koens yversundhed. Flere studier har vist, at produktet kan reducere forekomsten af mælkeløb under afgoldningen med 81 procent, forebygge risikoen af nye infektioner i goldperioden med 21 procent, samt reducere koens ubehag ved afgoldningen med 86 procent.

– *Malkekøer med en høj ydelse kan producere så meget som 30 til 40 liter mælk, umiddelbart før de afgoldes, hvilket er en stor udfordring for både ko og kvægbruger. Ceva har sammen med hele branchen i nogen tid kigget efter effektive måder at reducere mælkeproduktionen på, som samtidig er gavnlige for koens sundhed og velfærd. Velactis kan lette mælkeproduktionen uden at det går ud over sundhed og dyrevelfærd, og er en effektiv og innovativ løsning for både landmænd og deres køer*, udtaler Kaspar Krogh, kvægfagdyrlæge og teknisk chef hos Ceva Animal Health.

**Brat afgoldning og sunde køer**

For at støtte dyrlæger og landmænd forud for anvendelse af denne nye løsning, har Ceva udviklet platformen www.goldko.dk, der skal give dyrlæger og landmænd muligheder for at vurdere deres nuværende tilgang til afgoldningsprocedurer. Platformen tilbyder også redskaber til at forbedre proceduren på besætningsniveau.

– *Velactis er en rigtig spændende lancering for Ceva, som vil fjerne de negative konsekvenser ved både brat og gradvis afgoldning.* *Afgoldningen er begyndelsen på den efterfølgende laktation, og dermed kan man maksimere produktionsfordelen ved den bratte afgoldning, uden at det går ud over yversundhed og dyrevelfærd. Vi er glade for, at kunne tilbyde hele branchen en bedre måde at håndtere afgoldningen på, som både gavner besætningernes management, yversundheden og dyrevelfærden på én gang*, forklarer Kaspar Krogh*.*

Velactis er netop blevet lanceret i Danmark, og bliver tilgængelig i alle europæiske lande i løbet af foråret.

***Velactis*** *giver tydelige og meget synlige effekter på forekomsten af mælkeløb, smertefuld yveroverfyldning efter afgoldning og risikoen for yverbetændelse i den efterfølgende laktation. For flere oplysninger om Velactis og om moderne malkekøers store udfordringer ved afgoldning, kan du besøge hjemmesiden www.goldko.dk.*

***Ceva Animal Health A/S*** *er den danske afdeling af et fransk medicinalfirma, der hedder Ceva Sante Animale. Firmaet har til huse i Vejle. Ceva leverer lægemidler, vacciner og frihandelsvarer til alle dyrearter, som hovedsageligt produceres på egne fabrikker i EU.*